Reflexus

Reflexus Ebbe Vilborg, Norstedts svensk-latinska ordbok. Andra upplagan. Norstedts akademiska förlag, 2009 (s.v.reflex). est agitatio nervorum haud voluntaria, quodam stimulo incitata, saepe motus stimulo factus. In parte naturae eius late inmutabilis causa reflexus arcus concipitur. Multi reflexus vulgo reflexus osteotendinosi comprehenduntur, inter quos clarissimus reflexus ligamenti patellae praestare solet, at etiam contractio pupillae luce causa reflexus est.

Discernuntur in physiologia et medicina reflexus proprioceptivi et exteroceptivi, monosynaptici et polysynaptici, physiologici et pathologici, velut ope et circulorum gubernationis partium cerebri superiorum ut reflexus primitivi, trunci encephali, systematis nervosi autonomici (vegetativi), et gubernationis ceteri systematis nervosi ut osteotendinosi et sexuales. Alii reflexus sunt innati, alii pendentes vel condicionales.

In neurologia reflexus et physiologici stimulandi et pathologici dignoscendi magnum momentum habet. Inveniuntur nonnulli reflexus tantum post partum vel aetate infantis vel una cum morbis neurodegenerativis.

Praeterea quaedam phaenomena reflexus nominantur, quae non per nervorum actionem in opere versantur.

 Arcus reflexus 
In reflexibus describendis saepe de arcu, circuli parte, dicitur, illo symbolo firmitaem nexuum nervalium et quadam distantiam constantem inter locum stimulatum et effectum indicantes.

 Afferentia et efferentia 
Generali dictu quisque reflexus stimulo idoneo incitari potest. Prope stimuli locum structurae aptae illius effectus accipiunt transmittuntque sine procrastinatione in nervum sensibilem, qui signum electricum in structuram medianam (saepe medullam spinalem) affert, nimirum fibrae haec nervales dicuntur (in medium) afferentes; directio signi versus centrum dirigitur, quare fibrae sensibiles vocantur quoque centripetentes. 

Structura reflexus centralis indita directe in crus efferens transmittit: 

Demum a structura centrali signa electrica efferuntur, ergo fibrae egredientes nominantur (a centro) efferentes, vel centrifugantes. Nexus inter reflexus afferentiam et efferentiam vocatur arcus reflexus, imprimis si loci stimulantes et effectores inter se non procul sint (ut in reflexibus proprioceptivis, vide infra).

 Reflexus proprioceptivi et exteroceptivi 
Separantur reflexus proprioceptivi a reflexibus exteroceptivis. 

Reflexus proprioceptivi distantiam brevissimam ostendunt, situs effectus ergo prope situm stimulationis est. Transmissio per unam solam synapsem fit (reflexus monosynapticus). Exemplum classicum reflexus proprioceptivi est reflexus ligamenti patellae: Malleus neurologicus in ligamentum patellae pulsus infra subito extensionem cruris perficit. 

Exteroceptivis in reflexibus invicem distantia inter stimulationem et effectum paulum latior est. Transmissio per plus quam unam synapsem fit (reflexus polysynapticus). Exemplum est reflexus cremasteris virorum: cute femoris in latere mediali mulsa contractio musculi cremasteris elevationem testis efficit.

 Reflexus Hoffmannianus (Reflexus H) 
Examinatione electrophysiologica virtutes reflexuum arcuum demonstrantur, in reflexibus proprioceptivis et monosynapticis responsa duo esse: primum responsum directum motorium superius (M), alterum responsum indirectum posterius reflexum Hoffmanianum (reflexum H).

 Reflexus physiologici et reflexus pathologici 
Reflexus physiologici ad organismum salubre valent. Reflexus pathologici tamen morbo vel statu insalubri (malo) demum provocantur.

 Reflexus primitivi 
thumbtime=6|thumb|Reflexus Moronianus cum sequentia: brachiorum abductio, deinde adductio, postremo fletus
Reflexus primitivi cum naturalibus cerebri actionibus coniunguntur. Plerique reflexuum eorum neque proprioceptivi neque exteroceptivi supra descripti medullae spinalis ope transmittuntur. Exhibentur illi in neonatis, infantibus, et iterum in senibus, si tum morbus neurodegenerativus visitari potest:
 Reflexus suctionis — post partum praesens: neonatus sugit eo tempore, quo tectum oris tangatur.
 Reflexus quaesitionis — paene usque ad 4 menses natorum: neonatus caput suum versus aliquid, quod genam tangat, vertit.
 Reflexus prehensionis palmaris — Reflexus infantum usque ad 4 menses natorum: res in palmam impressae manu prehenduntur.
 Reflexus Moronianus — Reflexus infantum usque ad 3-6 menses natorum: si repente fulcimine careat, apparet sequentia: 1. brachiorum abductio, 2. brachiorum adductio, postremo 3. fletus.
 Reflexus prehensionis plantaris — Reflexus embryonum et infantum ab hebdomadas 25 conceptorum usque ad 6 menses natorum (→ reflexum Babinskianum)
 Reflexus Galantianus (reflexus trunci incurvati) — reflexus neonati momenti maius:  neonato in positione cum capite deorsum tenuto, deinde cute uno latere iuxta columnam vertebralem permulsa lateroflexio in idem latus efficiatur.
 Reflexus Babkinianus Pollices examintoris in ambas palmas manuum infantis impressa os patefaciunt.
 Reflexus palmomentalis — Palma manus circa (thenarem) permulsa tenuissima contractio (musculi mentalis) eisusdem lateris imprimis in infantibus observari potest.

 Reflexus trunci encephali 
Truncus encephali est cerebri pars basalis, in qua inter alia nuclei nervorum cranialium et centra gubernationis functionum systematis autonomici nervosi locata sunt. Examinatio eorum in morbis trunci encephali dignoscendis utilis commendatur:
 Reflexus pupillae: Lux in retina potentiales actionis generat, quae trans nervum opticum (II) in mesencephalon transmittuntur, in quo responsum per nervos oculomotorios (III) in oculos, ibi in utrumque musculum ciliarem transmittitur, miosem generans.
 Reflexus nictationis cum parte superiore (R1) et posteriore (R2)
 Reflexus masseteris
 Reflexus pterygoideus — reflexus extensionis musculi pterygoidei medialis
 Reflexus vestibuloocularis: Capitis rotationibus in directiones certas oculorum bulborum motus in directiones contrarias retinae et systematis vestibularis ope consequuntur

 Reflexus vegetativi 
Reflexus praesertim circa systema nervosum autonomicum non faciles ad distinguendum inter proprioceptivos et exteroceptivos sunt. Exempla sunt reflexus pupillae velut reflexus innervationum glandularum sudoriferarum atque reflexus vesicae urinariae, coli, reflexus sexuales. Nuper de reflexu novo, "reflexu receptori et vasculari vegetativo", qui ad regenerationem specet, relatum est..
 Reflexus inflationis Heringianus et Breueriensis: In pulmonibus distensio textus pulmonum (inflatio supra modum usitatum) per fibras afferentes nervi vagi inspirationem inhibet.
 Reflexus deflationis Heringianus et Breueriensis: In pulmonibus deflatus per fibras afferentes nervi vagi exspirationem inhibet (in hominibus momento minore).

 Reflexus osteotendinosi 
Reflexus vulgo cum reflexibus osteotendinosis connectuntur: Malleus medici infra genu iactatus extensionem, saepe vehementissimam (curis) elicit. Is reflexus ligamenti patellae est unus e multis, qui in diversis corporis musculis examinari possunt.
 Reflexus bicipitis — Est examinatio arcuum reflexuum segmentorum medullae spinalis C5 et C6: Pulsus contra tendinem musculi bicipitis brachii circa fossam cubitalem contractionem flexorum antebrachii brevem efficit.
 Reflexus brachioradialis (sive reflexus supinatoris) — Est examinatio arcuum reflexuum eorundem segmentorum: Pulsus contra tendinem musculi brachioradialis circa articulationem radiocarpeam contractionem supinatorum (nonnumquam: pronatorum) manus tenuem atque flexionem antebrachii tenuiorem efficit.
 Reflexus tricipitis — Est examinatio arcuum reflexuum segmentorum C6 et C7 et C8: Pulsus in tendinem musculi tricipitis brachii supra cubiti posticum contractionem extensorum antebrachii brevem efficit.
 Reflexus ligamenti patellae — Est examinatio arcuum reflexuum segmentorum L2 et L3 et L4: Pulsus contra ligamentum patellae infra patellam, contractionem musculi quadricipitis brevem efficit.

 Gradus reflexuum 
Reflexuum actio quoad vehementiam in gradus quattuor partiri potest:
 Gradus  Vehementiae descriptio 0  absens ("mutum") 1+ vel +  hypoactiva 2+ vel ++  "normalis" 3+ vel +++  hyperactiva, sine clono, cum distributione proximos in musculorum greges 4+ vel ++++  hyperactiva, cum clono

 Reflexus sexuales 
Iuxta organa sexualia et illorum functiones nonnulli reflexus noti sunt.

In viris:
 Reflexus bulbocavernosus
 Reflexus cremasteris
 Eiaculatio magna ex parte sequentia actionum reflectoriarum est.

 Mala reflexuum 
 Mala reflexuum osteotendinosorum 
 Areflexia 
De reflexia dicitur, si responsum reflexus vacat.
 Hyporeflexia 
Hyporeflexia imbecillitatem responsi reflexus describit.
 Hyperreflexia 
Hyperreflexia ad responsum auctum reflexus valet.
 Clonus 
Cum contractio singularis responsum physiologicum est, clonus palpitationes multiplices vel decrescendentes vel continuas facit.

 Mallei reflexuum 
Malleus reflexuum est instrumentum medicum ad reflexus tendinum profundorum excicitandos adhibitum. Inter civitates et tempora diversi mallei excogitabantur et adhibebantur. 

 Historia 
Anno 1863 Ioannes Sečenov (1829-1905) inhibitionem reflexuum ranae investigabat. Postea notio reflexuum aliorum cum Ioanne Pavlov (1849-1936) nexa est, qui reflexus condicionales descripsit.

 Phaenomena reflexus dicta, quae non sunt reflexus sensu stricto
 Reflexus Euler et Liljestrand (reflexus alveolovascularis) non est actio nervalis: Pulmonum hypoventilatio alveolaris localis per hypoxiam constrictionem vasorum localium pulmonalium perficit.

 Notae 

 Behaviorismus
 Cerebrum
 Neonatus
 Polyneuropathia

 Nexus externi 
 neurology.mhmedical.com de reflexibus trunci encephali 
 Reflexus neonatorum 

Categoria:Physiologia
!